

UTENOS RAJONO SAVIVALDYBĖ

Utenio a. 4, 28503 Utena. Tel. +370 389 61 600, el. p. info@utena.lt, www.utena.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viešajai įstaigai Utenos verslo informacijos centrui 2025-03- Nr.

info@utenosvic.lt

**DĖL UTENOS RAJONO SAVIVALDYBĖS TIKSLŲ IR LŪKESČIŲ VIEŠAJAI ĮSTAIGAI UTENOS VERSLO INFORMACIJOS CENTRUI**

Vadovaudamasis Lietuvos Respublikos viešųjų įstaigų įstatymo 5 straipsnio 3 dalimi, 5 dalies 3 punktu, Valstybės ar savivaldybės tikslų ir lūkesčių dėl viešosios įstaigos nustatymo bei informacijos viešosios įstaigos savininko ar dalininko teises ir pareigas įgyvendinančiai institucijai teikimo apie atitiktį nustatytiems valstybės ar savivaldybės tikslams ir lūkesčiams dėl viešosios įstaigos, taip pat rezultatus (rodiklius), pasiektus įgyvendinant šiuos tikslus ir lūkesčius, tvarkos aprašu, patvirtintu Lietuvos Respublikos vidaus reikalų ministro 2024 m. gruodžio 5 d. įsakymu Nr. 1V-713 „Dėl Valstybės ar savivaldybės tikslų ir lūkesčių dėl viešosios įstaigos nustatymo bei informacijos viešosios įstaigos savininko ar dalininko teises ir pareigas įgyvendinančiai institucijai teikimo apie atitiktį nustatytiems valstybės ar savivaldybės tikslams ir lūkesčiams dėl viešosios įstaigos, taip pat rezultatus (rodiklius), pasiektus įgyvendinant šiuos tikslus ir lūkesčius, tvarkos aprašo patvirtinimo“, šiuo lūkesčių raštu viešajai įstaigai Utenos verslo informacijos centrui (toliau – Lūkesčių raštas) pateikiu Utenos rajono savivaldybės (toliau – Savivaldybė), kaip savininkės teises ir pareigas įgyvendinančios institucijos, tikslus ir lūkesčius dėl viešosios įstaigos Utenos verslo informacijos centro (toliau – Įstaiga).

Lūkesčių raštas parengtas 3 metų laikotarpiui. Lūkesčių raštas dėl objektyvių priežasčių gali būti keičiamas teisės aktų nustatyta tvarka.

Lūkesčių raštas yra skirtas Įstaigos ir Savivaldybės bendradarbiavimui skatinti. Lūkesčių raštu Savivaldybė nesiekia apriboti ar be reikalo išplėsti Įstaigos teisių ar pareigų. Įstaiga privalo vadovautis galiojančiais teisės aktais, Įstaigos įstatais, gerąja valdysenos praktika ir prisiimti atsakomybę už priimamus sprendimus bei užtikrinti Įstaigos efektyvią veiklą.

Įgyvendindama Lūkesčių rašte išsakytus Savivaldybės lūkesčius, Įstaiga privalo vadovautis protingumo, skaidrumo, efektyvumo ir racionalaus turto valdymo principais.

**Savivaldybės tikslai dėl Įstaigos**

Įstaigos paskirtis – Utenos rajono savivaldybės verslumo ir konkurencingumo, investicijų ir investicinio patrauklumo skatinimas ir plėtra, viešųjų paslaugų smulkiajam ir vidutiniam verslui teikimas, diasporos politikos įgyvendinimas.

Įstaigos veikla, atitinkanti savivaldybės interesą – užtikrinti viešųjų paslaugų prieinamumą, kokybę ir teikimo nepertraukiamumą, siekiant gerinti verslui palankią aplinką, didinti Utenos rajono investicinį konkurencingumą, skatinti gyventojų verslumą ir padėti naujai įsteigtiems verslo subjektams įsikurti, plėtoti veiklą ir prisitaikyti prie kintančių rinkos sąlygų, stiprinti ryšį su diaspora ir skatinti išvykusių kraštiečių grįžimą.

Savivaldybė tikisi, jog Įstaiga veiklą vystys šiomis kryptimis:

* **Viešosios paslaugos smulkiajam ir vidutiniam verslui** – Įstaigoje veikiantys bendradarbystės centras „Spiečius“, kūrybinių industrijų centras „Taurapilis“ turi prisidėti prie verslo aplinkos Savivaldybėje gerinimo, teikti kokybiškas viešąsias paslaugas smulkiajam ir vidutiniam verslui.
* **Investuotojų pritraukimas ir konsultavimas** - Įstaiga turi teikti konstruktyvias konsultacijas ir pagalbą Savivaldybėje planuojantiems investuoti verslams, skatinti investicijas į Utenos rajoną.
* **Švietimo ir verslo bendradarbiavimas -** Įstaiga turi siekti Savivaldybės švietimo įstaigų bendradarbiavimo su verslo įmonėmis, bendradarbiauti su Užimtumo tarnybos Panevėžio klientų aptarnavimo departamentu ir sėkmingai įgyvendinti „Jaunimo integracijos į darbo rinką skatinimo programą“.
* **Diasporos politikos Savivaldybėje įgyvendinimas -** Įstaiga turi vykdyti veiksmus ir iniciatyvas, užtikrinančius ryšių su užsienyje gyvenančiais kraštiečiais palaikymą ir stiprinimą, jų susigrąžinimą į Utenos miestą/rajoną, pagalbos grįžusiems asmenims lengviau integruotis teikimą.

**Savivaldybės lūkesčiai dėl Įstaigos**

Įstaiga turi siekti bendrųjų veiklos rodiklių, prisidedančių prie Savivaldybės strateginiuose planavimo dokumentuose numatytų tikslų pasiekimo.

**Finansiniai Savivaldybės lūkesčiai dėl Įstaigos:** Įstaigos sąnaudos neviršys pajamų (įskaitant finansavimo pajamas). Įstaiga turi planuoti savo veiklą taip, kad užtikrintų pajamų augimą ir Įstaigos veikla būtų nenuostolinga.

**Nefinansiniai Savivaldybės lūkesčiai dėl Įstaigos:**

1. **Lūkesčiai dėl veiklos rezultatų**

|  |  |  |  |
| --- | --- | --- | --- |
| **Eil. Nr.** | **Siektini veiklos rezultatai (rodikliai)** | **Matavimo vienetas** | **Siektinos rodiklių reikšmės** |
| **2025 m.** | **2026 m.** | **2027 m.** |
| **1.** | **Konsultavimo paslaugų teikimas asmenims ir verslo subjektams** |
| 1.1. | Suteiktų konsultacijų skaičius | vnt. | ≥200 | ≥200 | ≥200 |
| 1.2. | Bendradarbystės centre „Spiečius“ organizuotų verslumą skatinančių informacinių seminarų ciklų ir kt. skaičius | vnt. | ≥3 | ≥3 | ≥3 |
| 1.3. | Bendradarbystės centro „Spiečius“ narių verslo įgūdžių ugdymo programa (akseleravimas) | vnt. | ≥1 | ≥1 | ≥1 |
| 1.4. | Suorganizuotų teminių atvirų durų bendradarbystės centre „Spiečius“ dienų skaičius | vnt. | ≥2 | ≥2 | ≥2 |
| 1.6. | Naujai pritrauktų bendradarbystės centro „Spiečius“ narių skaičius | vnt. | ≥14 | ≥14 | ≥14 |
| 1.7. | Mentorių ir verslo subjektų bendradarbiavimo įsipareigojimų skaičius | vnt. | ≥8 | ≥8 | ≥8 |
| 1.8. | Fiziniai asmenys, kuriems padėta įsteigti juridinį asmenį | asm.sk. | ≥10 | ≥11 | ≥12 |
| 1.9 | Verslo atstovų paslaugų pristatymo stendai Utenos miesto šventėje, vnt. | vnt. | ≥2 | ≥2 | ≥2 |
| **2.** | **Rezidavimo paslaugų teikimas kūrybinių industrijų centre „Taurapilis“** |
| 2.1. | Suorganizuotų parodų skaičius | vnt. | ≥6 | ≥6 | ≥6 |
| 2.2. | Ilgalaikių rezidentų skaičius | vnt. | ≥8 | ≥8 | ≥8 |
| 2.3. | Trumpalaikių rezidentų skaičius | vnt. | ≥42 | ≥45 | ≥47 |
| 2.4. | Lankytojų lankomumo skaičius | vnt. | ≥14000 | ≥15000 | ≥16000 |
| **3.**  | **Savivaldybės Jaunimo integracijos į darbo rinką skatinimo programos įgyvendinimas** |
| 3.1. | Įdarbintų moksleivių skaičius vasaros atostogų metu | asm.sk. | ≥80 | ≥80 | ≥80 |
| 3.2. | Įmonių, priėmusių nepilnamečius vasaros atostogų metu, skaičius | vnt. | ≥35 | ≥35 | ≥35 |
| **4.** | **Diasporos politikos Savivaldybėje įgyvendinimas** |
| 4.1 | Diasporos atstovams suteiktų konsultacijų skaičius | vnt. | ≥5 | ≥6 | ≥6 |
| 4.2 | Diasporos atstovų naujai įsteigtų įmonių skaičius | vnt. | ≥1 | ≥1 | ≥1 |
| 4.3.  | Utenos ambasadorių tinklo narių skaičius | vnt. | ≥5 | ≥7 | ≥9 |
| 4.4.  | Vaikų vasaros stovyklų, kuriose dalyvavo diasporos ar grįžusių iš užsienio vaikų, skaičius | vnt. | ≥1 | ≥1 | ≥1 |
| 4.5.  | Iniciatyvų įtraukti diasporos vaikus ir jaunimą į Savivaldybės organizuojamas neformaliojo švietimo veiklas skaičius | vnt. | ≥1 | ≥1 | ≥1 |
| 4.6 | Organizuotų viešųjų ryšių akcijų ir reklamos sklaidos, populiarinant Utenos rajoną diasporai, kampanijų skaičius | vnt. | ≥3 | ≥4 | ≥5 |
| 4.7.  | Tradiciniuose kultūros renginiuose ir Utenos miesto šventėje sudalyvavusių diasporos atstovų skaičius | asm.sk. | ≥5 | ≥7 | ≥10 |
| 4.8 | Užsienyje reziduojančių ambasadorių, kitų diasporos atstovų, meno kolektyvų, atvykusių į Savivaldybės organizuojamas šventes ir renginius, skaičius | vnt.  | ≥1 | ≥2 | ≥2 |

1. **Lūkesčiai dėl veiklos principų**

Savivaldybė tikisi, jog Įstaiga veiklą vystys pagal šiuos veiklos principus:

* **Skaidrumo.** Įstaigoje turi būti įdiegtos atsparumo korupcijai priemonės ir procesai, kurie užtikrintų, kad Įstaigos veikla būtų vykdoma skaidriai ir sąžiningai.Įstaiga turi užtikrinti, kad Įstaigos interneto svetainėje būtų skelbiami ir nuolat atnaujinami viešųjų įstaigų veiklą reglamentuojančiuose teisės aktuose nurodyti skelbtini duomenys, informacija ir dokumentai.
* **Orientacijos į klientą.** Įstaigos veikla turi būti pagrįsta dėmesiu ir pagarba klientams, klientų poreikių tenkinimu, užtikrinant kokybiškų paslaugų teikimą.
* **Inovatyvumo.** Įstaiga turi nuolat tobulinti savo veiklą, taikydama pažangias technologijas, priemones ir gerosios patirties pavyzdžius.
* **Socialinės atsakomybės.** Įstaiga turi siekti būti socialiai atsakinga ir vykdyti „žaliuosius“ pirkimus, užtikrinti socialiai atsakingų tiekėjų pasirinkimą. Vykdydama savo veiklą, Įstaiga privalo orientuotis ne tik į kokybę ir ekologiją, bet ir mažesnį energetinį poreikį bei veiklos sąnaudų mažinimą.
* **Darbuotojų įsitraukimo.** Įstaigoje turi būti aiškiomis vertybėmis pagrįsta vidinė kultūra, motyvuojanti bei su darbo rezultatais susieta atlygio sistema, sudaromos sąlygos darbuotojų profesiniam augimui, didesniam įsitraukimui į Įstaigos veiklos tikslų įgyvendinimą.

**III. Atskaitomybės lūkesčiai**

Įstaigos vadovas turi vieną kartą per metus pateikti Savivaldybės merui raštą, kuriame nurodoma informacija apie atitiktį Lūkesčių rašte nustatytiems Savivaldybės tikslams ir lūkesčiams dėl Įstaigos, taip pat rezultatus (rodiklius), pasiektus įgyvendinant šiuos tikslus ir lūkesčius (toliau - Atsiskaitymo raštas). Atsiskaitymo raštas parengiamas ir pateikiamas Savivaldybės merui iki kiekvienų metų sausio 31 d. Atsiskaitymo rašte taip pat gali būti nurodoma informacija apie aplinką, sąlygas ir (ar) rizikas, turėjusias įtakos Lūkesčių rašte suformuluotų lūkesčių įgyvendinimui, ir kita Įstaigai aktuali informacija.

Savivaldybė tikisi, kad Įstaiga papildomai informuos apie teisminius ginčus, kuriuose dalyvauja Įstaiga, bet kokio masto korupciją, stambius įsigijimus ar pardavimus, Įstaigos veikla padarytą žalą aplinkai ar visuomenei, kitą informaciją, kuri gali būti aktuali Įstaigos savininko ar dalininko teises ir pareigas įgyvendinančiai institucijai. Papildoma informacija pateikiama raštu Savivaldybės merui.

Savivaldybės meras Marijus Kaukėnas

Romualda Serbentienė, tel. +370 389 64049, el. p. romualda.serbentiene@utena.lt